laion/Wikipedia-Exotic huggingface dataset:
ג'ובאני סאקרי

ג'ובאני ג'ירולאמו סאקרי (באיטלקית: Giovanni Girolamo Saccheri;‏ 5 בספטמבר 1667 – 25 באוקטובר 1733) היה כומר ישועי, פילוסוף סכולסטי ומתמטיקאי איטלקי. סאקרי נולד בשנת 1667 בסן רמו, לאב שהיה עורך דין. בשנת 1685 הצטרף למסדר הישועים בגנואה. הוא היה בן חסותם של האחים המתמטיקאים תומאזו צ'ווה (אנ') וג'ובאני צ'ווה (אנ') ובהשפעתם פרסם בשנת 1693 את ספרו הראשון, Quaesita geometrica. בספר זה פתר סאקרי שלל בעיות בגאומטריה אלמנטרית. בשנת 1694 הוסמך סאקרי לכומר. משנה זו ועד 1697 לימד פילוסופיה באוניברסיטת טורינו. בשנת 1697 פרסם את ספרו Logica demonstrativa, ומשנה זו ועד למותו לימד פילוסופיה, תאולוגיה ומתמטיקה באוניברסיטת פאביה. סאקרי היה בקשר עם ויטוריו אמדאו השני, מלך סרדיניה ויעץ לו בשאלות מתמטיות. ויטוריו אמדאו השני אף ניסה לשכנע את סאקרי לעבור מאוניברסיטת פאביה לאוניברסיטת טורינו, אך סאקרי בחר להישאר בפאביה. סאקרי קיבל גם הצעה לעבור לאוניברסיטת פדובה, ודחה גם אותה. הוא נפטר ב-25 באוקטובר 1733 במילאנו. סאקרי ידוע כיום בעיקר בזכות ספרו שהתפרסם בשנת 1733, זמן קצר לפני מותו, Euclides ab omni naevo vindicatus ("אוקלידס חופשי מכל פגם"), אף שהספר לא עורר עניין עד לגילויו מחדש באמצע המאה ה-19 בידי אאוג'ניו בלטראמי. רבים מרעיונותיו של סאקרי פורסמו כבר במאה ה-11 על ידי עומר ח'יאם. לא ידוע האם לסאקרי הייתה גישה לתרגום של ספרו של עומר ח'יאם, או שהגיע לרעיונות אלה באופן בלתי תלוי. מרובע סאקרי קרוי כיום לפעמים "מרובע ח'יאם-סאקרי". בספרו מתח ביקורת על עבודתם של נסיר א-דין א-טוסי וג'ון ואליס בעניין אקסיומת המקבילים. מטרתו של סאקרי הייתה לבסס את עבודתו של אוקלידס באמצעות הוכחה בדרך השלילה שכל תחליף הסותר את אקסיומת המקבילים אינו אפשרי. לשם כך הגדיר את מרובע סאקרי, הניח שאקסיומת המקבילים אינה תקפה, וניסה להגיע לסתירה. כיוון שאקסיומת המקבילים שקולה לטענה שסכום הזוויות במשולש הוא 180°, סאקרי בחן את ההשערות שסכום הזוויות גדול מ-180° או קטן מ-180°. ההשערה הראשונה הובילה לתוצאה שקו ישר הוא סופי באורכו, בניגוד לפוסטולט השני של אוקלידס ("כל קטע יכול להמשיך ללא גבול כקו ישר") ולכן סאקרי דחה אותה. עם ההשערה השנייה התקשה סאקרי להגיע לסתירה, ובמקום זאת הגיע לתוצאות לא אינטואיטיביות, כגון שלמשולשים יש שטח מרבי. אף שבעבודתו של סאקרי יש ניצנים ראשונים של גאומטריה לא-אוקלידית, יוצריה של גאומטריה זו, ניקולאי לובצ'בסקי ויאנוש בויאי (כל אחד בנפרד), לא הכירו את עבודתו. מדיה וקבצים בנושא ג'ובאני סאקרי בוויקישיתוף ג'ובאני סאקרי, באתר MacTutor (באנגלית)
הפסה סולטאן

עַאִישֶׁה הַפְסָה סוּלְטַאן (בטורקית עות'מאנית: حفصه سلطان; 1478 - מרץ 1534) הייתה אשתו של סלים הראשון והולידה סולטאן הראשונה של האימפריה העות'מאנית כאמו של סולימאן המפואר. במשך התקופה שבין המלכתו של בנה ב-1520 עד למותה ב-1534, היא הייתה אחת האישים המשפיעים ביותר באימפריה העות'מאנית. ההשקפה המסורתית היא שהאפסה סולטאן הייתה בתו של מנלי הראשון גיריי (1445–1515), החאן של הטטרים בקרים במשך רוב התקופה שבין 1466 ל-1515, הנשענת על עדויות סופרים מערביים של המאה השבע עשרה, תויכה לטובת מקורה כשפחה נוצרייה המבוסס על עדויות תיעודיות עות'מאניות. כמה היסטוריונים עדיין דוגלים בתפיסה המסורתית, כולל בריאן גלין ויליאמס. רשאט קסבה מזכיר את הנישואין בין סלים הראשון להאפסה סולטאן כ"נישואין האחרונים בין סולטאן עות'מאני לבין בת למשפחת מלוכה מוסלמית שכנה". עם זאת, אסין אטיל מציין כי בעוד שחלק מההיסטוריונים מצהירים שהיא בתו של גיריי, אחרים הזכירו כי הנסיכה הקרימאית בשם "עאישה" הייתה אחת מנשותיו של סלים הראשון וכי "האפסה" הייתה ממוצא עבדים. איליה זייצב טוען כי "עאישה (בתו של מנגלי-גיריי הראשון) התחתנה לראשונה עם שהזאדה מהמט, מושל קֵפֶה, וכי מאוחר יותר התחתנה עם אחיו סלים הראשון; כתוצאה מכך, נישואיה לשושלת העות'מאנית היו אחד משני המקרים הבולטים בין הנישואים לעות'מאניים (השני היה הנישואין של בתו של סלים הראשון לסעדת-גיריי)". אלן פישר, לסלי פירס ופרידון אמסן רואים כולם את האפסה ממוצא עבדים ולא כבתו של חאן קרים. לאחר שהתגוררה בעיר מניסה שבמערב טורקיה עם בנה סולימאן, שניהל את האזור שמסביב בין השנים 1513 ל-1520 (העיירה תפקדה כאחד מהמעונות המסורתיים של נסיכי הכתר העות'מאניים (שהזאדה) כחניכה לשלטון העתידי), האפסה סולטאן יזמה את "פסטיבל מסיר" של מניסה, מסורת מקומית שנמשכת עד היום. היה לה גם מתחם גדול שנבנה בעיר המורכב ממסגד המכונה "מסגד הסולטאן", בית ספר יסודי, מכללה והוספיס. היא הייתה גם האישה הקיסרית הראשונה שהחזיקה בתואר "סולטאן" לאחר שם שמה, והחליפה את התואר "האטון". שימוש זה שיקף את התפיסה העות'מאנית של כוח ריבוני כ"פררוגטיבה משפחתית". כתוצאה מכך, התואר ולידה האטון (התואר לאם החיה של הסולטאן העות'מאני המכהן עד למאה ה-16) הפך לולידה סולטאן, מה שהפך את האפסה לולידה סולטאן הראשונה. העידן שלה סימן את מעמדה המשתנה של אמו של הסולטאן ואת חלקה המוגבר בשלטון. האפסה סולטאן נפטרה במרץ 1534 ונקברה ליד בעלה במאוזוליאום על שמו באיסטנבול. מדיה וקבצים בנושא הפסה סולטאן בוויקישיתוף התוכן בקישור, באתר Biyografya.
I Know Places

I Know Places (בעברית: אני מכירה מקומות) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום. אף על פי שלא יצא כסינגל, הצליח השיר להגיע למקום ה-19 במצעד השירים מתחת להוט 100. השיר מדבר על הקושי של זוג ידוענים למצוא כל פרטיות ממגזינים, עיתונות צהובה פפראצי ורכילות. במהדורת הדלוקס של האלבום, סוויפט מסבירה כיצד כתבה לראשונה את השיר הזה. כמו כן, היא הסבירה כיצד תמיד רצתה לעבוד עם ראיין טדר, שהיה בהמשך לאחד מכותבי ומפיקי השיר. בנוסף לכך, דיברה סוויפט בריאיון על המשמעות של השיר ועל הגורמים שכתבו לה לכתוב אותו ביחד עם ראיין טדר. כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות. ב-13 במרץ 2020, העניק איגוד תעשיית ההקלטות האמריקאי לשיר את תואר הזהב, על מכירות של למעלה מ-500,000 עותקים במדינה, דבר שהופך אותו לאחד מהשירים הנמכרים ביותר באלבום. כלפי השיר הופנו ביקורות חיוביות, תוך שברולינג סטון הוא דורג במקום ה-82 ברשימת "כל 206 השירים של טיילור סוויפט, לפי דירוג". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "I Know Places" בוצע באצטדיון SoFi באינגלווד ב-8 באוגוסט 2023 יחד עם השיר "King of My Heart". סרטון השיר "I Know Places" באתר יוטיוב Taylor Swift – I Know Places (באנגלית), נבדק ב-2020-10-24 Taylor Swift, Billboard 1989: The Songs, Taylor Swift Switzerland (באנגלית) 1989, נבדק ב-2020-10-24 Gold & Platinum, RIAA (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Taylor Swift's 100 album tracks – ranked, The Independent, ‏2020-07-23 (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Billboard Hot 100™, בילבורד, ‏11 בנובמבר 2023 (באנגלית אמריקאית) Billboard Global 200, בילבורד, ‏11 בנובמבר 2023 (באנגלית אמריקאית) Billboard Global Excl. US, בילבורד, ‏11 בנובמבר 2023 (באנגלית אמריקאית) Hot Rock & Alternative Songs, בילבורד, ‏11 בנובמבר 2023 (באנגלית אמריקאית) Billboard Canadian Hot 100, בילבורד, ‏11 בנובמבר 2023 (באנגלית אמריקאית)
קרחון אקסודוס

קרחון אקסודוס (באנגלית: Exodus Glacier) הוא קרחון תלול בהרי דרווין בארץ אואטס, שבאנטארקטיקה. פני שטח הקרחון חלקים. הקרחון ממוקם 2 קילומטרים צפונית-מזרחית להר אליס. הקרחון זורם מהקצה הצפוני של מישור רמת מידנייט לצד הדרום-מערבי של ארנת איילנד. שמו של הקרחון ניתן לו על ידי משלחת החקר האנטארקטית של אוניברסיטת ויקטוריה של ולינגטון (Victoria University of Wellington Antarctic Expedition), משלחת חקר מטעם אוניברסיטת ויקטוריה, מהעיר ולינגטון שבניו זילנד, אשר חקרה את האזור בעונת המחקר (הקיץ האנטארקטי) 1962–1963 הקרחון נקרא על שמו של עמק אקסודוס הסמוך. עמק אקסודוס נקרא בשם זה "עמק היציאה" (באנגלית "אקסודוס" משמעה יציאה)- מאחר שהעמק היא הדרך היחידה לירידה מרמת מידנייט. • Jane G. Ferrigno, Kevin M. Foley, Charles Swithinbank, and Richard S. Williams, Jr., Coastal-Change and Glaciological Map of the Ross Island Area, Antarctica: 1962–2005, U.S. Geological Survey Professional Paper קרחון אקסודוס באתר הסקר הגאולוגי של ארצות הברית קרחון אקסודוס באתר הגאזט האנטארקטי של ממשלת ניו זילנד קרחון אקסודוס באתר הגאזט האנטארקטי של ממשלת אוסטרליה קרחון אקסודוס באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון אקסודוס מחשבון מרחקים - המרחק מקרחון אקסודוס לאתרים סמוכים גאזט המשות האנטארקטיים הרשמי של ארצות הברית מידע גאוגרפי והיסטורי מקור שמו של עמק אקסודוס
עמק אקסודוס

עמק אקסודוס (באנגלית: Exodus Valley) הוא עמק בהרי דרווין בארץ אואטס, שבאנטארקטיקה. העמק תלול, ובו מורנה. העמק יורד לכיוון צפון, החל ממישור רמת מידנייט בין רכס קולוסיאום לקרחון אקסודוס. שמו של העמק ניתן לו על ידי משלחת החקר האנטארקטית של אוניברסיטת ויקטוריה של ולינגטון, משלחת חקר מטעם אוניברסיטת ויקטוריה, מהעיר ולינגטון שבניו זילנד, אשר חקרה את האזור בעונת המחקר (הקיץ האנטארקטי) 1962–1963. העמק נקרא בשם זה "עמק היציאה" (באנגלית "אקסודוס" משמעה יציאה)- מאחר שהעמק היא הדרך היחידה לירידה מרמת מידנייט. עמק אקסודוס באתר הסקר הגאולוגי של ארצות הברית עמק אקסודוס באתר הגאזט האנטארקטי של ממשלת ניו זילנד עמק אקסודוס באתר הגאזט האנטארקטי של ממשלת אוסטרליה עמק אקסודוס באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מעמק אקסודוס לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי
ליונל אינגימאה

ליונל אינגימאה (בנאורית: Lionel Rouwen Aingimea; נולד ב-2 בספטמבר 1965) הוא פוליטיקאי ועורך דין נאורי, שכיהן כנשיא נאורו בין 27 באוגוסט 2019 ל-28 בספטמבר 2022. אינגימאה נולד בנאורו, הוא למד משפטים באוסטרליה ועבד בארגון חוץ ממשלתי אוסטרלי. לאחר מכן הוא עבד בסנגוריה הציבורית באיי מרשל ומשם עבר לעבוד כמרצה למשפטים באוניברסיטת דרום האוקיינוס השקט. אינגימאה ניסה להיבחר לפרלמנט הנאורי בשנת 2013 אך כשל לבניסיונו זה. לאחר הבחירות הוא הצטרף לממשלתו של הנשיא המכהן, בארון ואקה, כמזכיר בתחום המשפטים. בבחירות שהתקיימו לפרלמנט בשנת 2016 נבחר אינגימאה בהצלחה ומונה לסגן שר הצדק והגבולות תחת דייוויד אדנג. הוא נבחר מחדש בשנת 2019 לפרלמנט, בבחירות בהן הנשיא המכהן, בארון ואקה, הפסיד את כיסאו. הפרלמנט בחר את אינגימאה להיות נשיא נאורו החדש ברוב מוחלט של 12:6. בעקבות הבחירות לנשיאות שנערכו ב-28 בספטמבר 2022, הוחלף אינגימאה על ידי ראס קון (אנ'), ומונה לסגן יו"ר הפרלמנט של נאורו. מדיה וקבצים בנושא ליונל אינגימאה בוויקישיתוף Nauru Parliament picks lawyer Lionel Aingimea for president, דידאבליו, 2019 Lionel Rouwen Aingimea elected President of Nauru, פסיפיק מדיה נטוורק, 27 באוגוסט 2019
נונאטאק מייסון

נונאטאק מייסון (באנגלית: Mason Nunatak) הוא נונאטאק הממוקם בקצה הצפון-מערבי של גבעות מטאוריט בהרי דרווין, בארץ אואטס, שבאנטארקטיקה. אורכו של הנונאטאק 2 קילומטרים. הנונאטאק נקרא על שמו של בריאן הרולד מייסון (Brian Harold Mason), מינרולוג במכון סמית'סוניאן, בוושינגטון בירת ארצות הברית, שבדק וסיווג מטאוריטים שנאספו על ידי משלחות הסקר הקרקעיות, של התוכנית האנטארקטית של ארצות הברית, בפיקודו של וו. א. קסידי (W.A. Cassidy), במשך שבע עונות מחקר (קיצים אנטארקטיים) החל מעונת המחקר - הקיץ 1977–1978, ועד עונת הקיץ 1983–1984. נונאטאק מייסון באתר הסקר הגאולוגי של ארצות הברית נונאטאק מייסון באתר הגאזט האנטארקטי של ממשלת אוסטרליה נונאטאק מייסון באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
חרדון אדום ראש

חרדון אדום ראש (שם מדעי: Agama agama) הוא מין של חרדון החי ברחבי אפריקה שמדרום לסהרה באזורי סוואנה ומקומות פתוחים. חרדון זה מגיע לאורך ממוצע של 13 עד 30 סנטימטרים, כשהזכרים יותר ארוכים מהנקבות וגם מפוארים יותר, והוא מזכיר את המין חרדון מוואנזה החי באותם אזורים. צבע החרדון הזכר הוא כחול עם עורף, גרון וראש כתומים-אדומים, הגב בעל גוני כחולים-כהים והזנב מפוספס בפסים דקים שחורים והגוף מנוקד בלבן. הנקבות חיוורות יותר בצבע אפור, אך בעלי כתם כתום על כתפיהם. הרגליים של החרדון ארוכות ומסייעות לו לנוע במהירות כדי להתחמק מאויבים. החרדונים הם ציידי חרקים מוצלחים אשר חוטפים את טרפם במהירות בתנועות חדות והם בעלי לשון דביקה מעט בקצוות. לעיתים הם מגוונים גם בזוחלים קטנים יותר, דו-חיים ובצמחים שונים. החרדונים טריטוריאליים מאוד והזכרים נלחמים בתוקפנות ביריבים על שטח ונקבות, אשר לרוב נמצאים ליד זכר היושב על סלעים גבוהים וחמימים יחסית. הנקבות מטילות בחול או בקרקע לחה תטולה של 5 עד 7 ביצים הבוקעות כעבור 8 עד 10 שבועות בממוצע. הצעירים הבוקעים לרוב מטפסים על עצים או סלעים כדי להסתוות, אך רבים מהם נאכלים בידי טורפים שונים. Agama agama africana Agama agama boensis Agama agama mucosoensis בעבר סיווגו תת-מין נוסף - Agama agama savattieri, הנחשב כיום לחלק מתת-המין Agama agama africana. מדיה וקבצים בנושא חרדון אדום ראש בוויקישיתוף חרדון אדום ראש, באתר ITIS (באנגלית) חרדון אדום ראש, באתר NCBI (באנגלית) חרדון אדום ראש, באתר Animal Diversity Web (באנגלית) חרדון אדום ראש, באתר האנציקלופדיה של החיים (באנגלית) חרדון אדום ראש, באתר GBIF (באנגלית) חרדון אדום ראש באתר הרשימה האדומה של IUCN
פרמיון

פרמיון (בכתיב לטיני: Fermion, על שם אנריקו פרמי) הוא חלקיק שהספין שלו אינו שלם אלא "חצי שלם" - 1/2 או 3/2 או 5/2 וכן הלאה, וזאת בניגוד לבוזונים, להם יש ספין שלם. חלקיקים אלו עשויים להיות חלקיקים אלמנטריים או מורכבים מתת-חלקיקים אחרים. הפרמיונים קרויים על שם הפיזיקאי אנריקו פרמי. בניגוד לבוזונים, שני פרמיונים אינם יכולים להימצא באותו מצב קוונטי. זהו עקרון האיסור של פאולי, הנובע ממשפט סטטיסטיקת הספין. לדוגמה, שני אלקטרונים הנמצאים באותו אורביטל (אטומי או מולקולרי) חייבים להיות בעלי ספין הפוך. באופן פורמלי, הסיבה שפרמיונים מקיימים את עקרון האיסור של פאולי היא שהמצב הקוונטי של פרמיונים הוא אנטי-סימטרי. מכך גם נובע, שפרמיונים מקיימים את סטטיסטיקת פרמי-דיראק. החלקיקים היסודיים המרכיבים את החומר הם פרמיונים המתחלקים לשתי קבוצות: קווארקים (היוצרים פרוטונים ונייטרונים) ולפטונים (כמו אלקטרונים). עקרון האיסור של פאולי לגבי פרמיונים אחראי ליציבות הקונפיגורציות האלקטרוניות באטום, ומאפשר את קיומם של מבנים כימיים. זאת כיוון שאף על פי שכל האלקטרונים באטום נמשכים לגרעין, הם נשארים בקונפיגורציות שונות, כך שלא יהיו שני אלקטרונים באותו מצב פיזיקלי, בהתאם לעקרון האיסור. לחלקיקים בעלי ספין S יש סימטריית סיבוב של   2 π S {\displaystyle \ {\frac {2\pi }{S}}} רדיאנים. לדוגמה, כדי לסובב חלקיק בעל ספין 1/2 עד שיחזור למצבו התחילי, יש לסובבו בזווית של   4 π {\displaystyle \ 4\pi } רדיאנים, כלומר שני סיבובים. חלקיקים המורכבים ממספר זוגי של פרמיונים מתנהגים כבוזונים (לדוגמה, מזונים), וכאלה המורכבים ממספר אי-זוגי של פרמיונים מתנהגים כפרמיונים (כמו באריונים, למשל הפרוטון והנייטרון). דוגמאות לפרמיונים: אלקטרון קווארק פרוטון נייטרון נייטרינו אלקטרון מיואון טאון נייטרינו - משלושה סוגים: אלקטרוני, מיואוני וטאוני. קווארקים משישה סוגים: מעלה מטה מוזר קסום עליון תחתון כמו כן, לכל פרמיון יש את אנטי-החלקיק התואם. אנטי-אלקטרון קרוי גם פוזיטרון. בוזון חלקיק אלמנטרי המודל הסטנדרטי מיון החלקיקים תורת השדות הקוונטית גז פרמי מדיה וקבצים בנושא פרמיון בוויקישיתוף פרמיון, באתר אנציקלופדיה בריטניקה (באנגלית)
ארני סאבלה

ארני (ארנסט) סאבלה (באנגלית: Ernest Sabella; נולד ב-19 בספטמבר 1949) הוא שחקן תיאטרון וקולנוע אמריקאי. הוא ידוע בעיקר בדיבובו של פומבה מסרטי מלך האריות, כמעט בכל הסרטים והסדרות. שיחק את מר דונלד טווינקסטי בקרובים רחוקים מאוד, את לאון קארוסי בהצלצול הגואל והופיע במספר מחזות בתיאטראות ברודוויי. סאבלה נולד בספטמבר 1949 בוסטצ'סטר, ניו יורק ולמד אמנות תיאטרון באוניברסיטת מיאמי כשתוך כדי לימודיו הופיע בתיאטרון "Jerry Herman Ring Theatre" בתפקידים קטנים. הוא החל את משחקו ב-1976 במחזה המוזיקלי "The Robber Bridegroom". כמו כן השתתף במחזות "Little Johnny Jones" מ-1982, ברנשים וחתיכות מ-1992, דבר מצחיק קרה לי בדרך לפורום מ-1996, איש למנשה מ-2002 וצ'ריטי המתוקה מ-2005. הופיע לראשונה בטלוויזיה בסדרה Broadway on Showtime מ-1980 ובמשך השנים הופיע בעשרות סדרות וסרטים. מתפקידיו הידועים הוא פומבה ממלך האריות של 1994 ובמרבית בסרטי ההמשך שלו, קאר סלמיאן מחידון האשליות מאותה שנה, אלדו הופר ב-"In & Out" ומאורי מהצילו! עכבר בבית!, שניהם מ-1997 ולואו דונטלי בסדרה "It's Your Move" מ-1984 עד 1985. השתתף גם בהופעות קטנות שונים כמו בנשואים פלוס, סיינפלד, חופשי על הבר, עולם אחר וסאטרדיי נייט לייב, בו שר את האקונה מטטה, לצד שותפו למשחק נייתן ליין. הוא נשוי מאז 1999 לשריל, כשנפגשו לראשונה מאחורי הקלעים של המחזמר דבר מצחיק קרה לי בדרך לפורום מ-1996. אשתו עובדת כמתכנתת מחשבים בעיר מגוריהם. עיר לוהטת - 1984 קשוחים שכאלה - 1986 ליל האימה 2 - 1988 מלך האריות - 1994 חידון האשליות - 1994 In & Out‏ - 1997 הצילו! עכבר בבית! - 1997 מלך האריות 2: מלכות סימבה - 1998 אבודים בניו יורק - 1999 מלך האריות 3: האקונה מאטאטה - 2004 משמר האריות - השאגה חוזרת - 2015 קגני ולייסי - 1982-1984 נוטס לנדינג - 1983-1984 בלוז לכחולי המדים - 1983-1987 פאנקי השובבה - 1984 It's Your Move‏ - 1984-1985 קרובים רחוקים מאוד - 1986-1987 A Fine Romance‏ - 1989 הצלצול הגואל - 1991 טימון ופומבה - 1995-1999 הפרקליטים - 1991-2001 בית העכבר - 2001-2002 משמר האריות - 2016-2019 מדיה וקבצים בנושא ארני סאבלה בוויקישיתוף ארני סאבלה, במסד הנתונים הקולנועיים IMDb (באנגלית) ארני סאבלה, באתר AllMovie (באנגלית) ארני סאבלה, במסד הנתונים הקולנועיים KinoPoisk (ברוסית) ארני סאבלה, באתר ספוטיפיי ארני סאבלה, באתר MusicBrainz (באנגלית) ארני סאבלה, באתר Discogs (באנגלית)
אדריאן מנגלארד

אדריאן מנגלארד (בצרפתית: Adrien Manglard;‏ 10 במרץ 1695 – 1 באוגוסט 1760) היה צייר צרפתי. מנגלארד נולד ב-10 במרץ 1695 בעיר ליון. הוא הוכשר על ידי מאסטר הולנדי. הוא עבר לרומא בשנת 1715, שם בילה את שארית חייו וקריירה. הוא נפטר ברומא בשנת 1760. אדריאן מנגלארד היה אדונו של קלוד ז'וזף ורנה. מדיה וקבצים בנושא אדריאן מנגלארד בוויקישיתוף Web Gallery of Art Web Gallery of Art (גלריה) Oxford Art Online RKD British Museum Google Arts & Culture "Manglard, Adrien". Oxford Art Online. נבדק ב-9 באוקטובר 2020. {{cite web}}: (עזרה) "Adrien Manglard". Netherlands Institute for Art History. נבדק ב-9 באוקטובר 2020. {{cite web}}: (עזרה) Silvia Maddalo (1982). Adrien Manglard (1695-1760). Multigrafica; University of Virginia. pp. 5–180. "Vernet". Treccani. נבדק ב-9 באוקטובר 2020. {{cite web}}: (עזרה) Greater London Council, Joseph Vernet, Philip Conisbee (1976). Claude-Joseph Vernet, 1714-1789. The Council; University of Michigan. pp. 1728, 1739, 1747.{{cite book}}: תחזוקה - ציטוט: שימוש בפרמטר authors (link) ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
אוניברסיטת טסמניה

אוניברסיטת טסמניה (באנגלית: University of Tasmania) היא אוניברסיטה ציבורית אוסטרלית, הממוקמת בשלושה קמפוסים (הובארט, לונסטון ובורני) במדינת טסמניה, שנוסדה בשנת 1846, והיא הרביעית באוסטרליה. נכון ל-2020, לומדים באוניברסיטה כ-34,000 סטודנטים. אוניברסיטת טסמניה מעורבת בארגונים איגוד אוניברסיטאות חבר העמים הבריטי ואסטרונומי אוסטרליה. האוניברסיטה פועלת בשיתוף פעולה עם בית החולים רויאל הובארט. אוניברסיטת טסמניה נוסדה כמכללה קתולית בשנת 1846 והפכה לאוניברסיטה בינואר 1890. התארים הראשונים הוענקו ביוני של אותה השנה. בשנת 1949 הוענקו לראשונה תארים שלישיים. דירוג אוניברסיטאות בעולם של Times Higher Education (שנת 2020): מיקום 251–300 דירוג QS (שנת 2020): מיקום 287 דירוג שנגחאי (שנת 2019): מיקום 201–300 מדיה וקבצים בנושא אוניברסיטת טסמניה בוויקישיתוף אתר האינטרנט הרשמי של אוניברסיטת טסמניה (באנגלית) אוניברסיטת טסמניה, ברשת החברתית פייסבוק אוניברסיטת טסמניה, ברשת החברתית אקס (טוויטר) אוניברסיטת טסמניה, ברשת החברתית אינסטגרם
אוניברסיטת דרום האוקיינוס השקט

אוניברסיטת דרום האוקיינוס השקט (באנגלית: University of the South Pacific) היא ארגון בינלאומי ומכון מחקר ציבורי אוניברסיטאי הממוקם בשנים עשר קמפוסים שונים ברחבי אוקיאניה. זהו מרכז עולמי ללימוד ומחקר של תרבות וסביבת איי האוקיינוס השקט. הקמת האוניברסיטה בשנת 1968 הייתה פריצת דרך במערכת החינוך של דרום האוקיינוס השקט, פתיחתה אפשרה לתושבי האיים לקבל בארצם חינוך אוניברסיטאי המקובל במדינות חבר העמים הבריטי. מנהיגים רבים ממדינות האוקיינוס השקט למדו באוניברסיטה ואף חלקם שימשו בה כמרצים. האוניברסיטה נמצאת בבעלות משותפת של תשע מדינות ושלוש שטחים תלויים שונים מרחבי האוקיינוס השקט: איי קוק, פיג'י, קיריבטי, איי מרשל, נאורו, ניואה, סמואה, איי שלמה, טוקלאו, טונגה טובאלו וונואטו. אף על פי שהיא מורכבת משנים עשר קמפוסים שונים, אוניברסיטת דרום האוקיינוס השקט אינה מערכת אוניברסיטאות, אלא אוניברסיטה אחת ויחידה עם מספר סניפים באזור איי האוקיינוס השקט. הקמפוס הראשי של האוניברסיטה נמצא בסובה, בירת פיג'י, והוא גם המרכז האדמיניסטרטיבי שלה. אוניברסיטת דרום האוקיינוס השקט מאורגנת בשלוש פקולטות עיקריות: פקולטת האומנות, המשפט והחינוך; פקולטת העסקים והכלכלה; ופקולטת המדע, הטכנולוגיה והסביבה. הפקולטות מציעות תוכניות לימוד שונות בתחומים שונים בהם הוראה, תיירות, עיתונאות, ספרות, שפות, חקלאות, מדע וניהול סביבתי, טכנולוגיה, מערכות מידע, כלכלה, פוליטיקה וחוק, פיננסים ושירותים חברתיים. הקמפוס העיקרי של האוניברסיטה הנקרא לאוקלה, נמצא לפי שמו במפרץ לאוקלה בבירת פיג'י, סובה. בנוסף לקמפוס הקיים בבירה סובה ישנם עוד שני קמפוסים שונים בפיג'י: קמפוס לאבסה וקמפוס לאוטוקה. בית הספר לחקלאות ולמדעי המזון נמצא בקמפוס בסמואה, והקמפוס בוונואטו הוא מקומו של בית הספר למשפט. הקמפוס בטונגה הוא מקומו של הקמפוס לחינוך. בנוסף לאלו, מפעילה אוניברסיטת דרום האוקיינוס השקט עוד אחד עשר מרכזי מחקר אזוריים באיי האוקיינוס השקט. האזור אותו משרתת אוניברסיטת דרום האוקיינוס השקט כולל 33 מיליון קילומטרים רבועים של האוקיינוס השקט, יותר משלוש פעמים שטח אירופה וכפעמיים שטח רוסיה. מספר הנפשות המתגוררות במדינות אותן משרתת אוניברסיטת דרום האוקיינוס השקט נע בין 1,500 איש בטוקאלו ל-900,000 בפיג'י. הקמפוסים הבאים בטבלה הם קמפוסי ההרחבה של האוניבסיטה, מלבד הקמפוסים הראשיים בסמואה, פיג'י וונואטו. מדיה וקבצים בנושא אוניברסיטת דרום האוקיינוס השקט בוויקישיתוף אתר האינטרנט הרשמי של אוניברסיטת דרום האוקיינוס השקט (באנגלית) אוניברסיטת דרום האוקיינוס השקט, ברשת החברתית פייסבוק אוניברסיטת דרום האוקיינוס השקט, ברשת החברתית אקס (טוויטר) About the University, אתר אוניברסיטת דרום האוקיינוס השקט OUR REGIONAL CAMPUSES, אתר 50 שנה לאוניברסיטת דרום האוקיינוס השקט Establishment of Network for Educational Research promises to improve education outcomes across Pacific, סאיפאן טריבון, 6 ביולי 2018
ארטיום מיכאלקוב

ארטיום ניקיטיץ' מיכלקוב (ברוסית: Артём Никитич Михалков; נולד ב-8 בדצמבר 1975 במוסקבה) הוא שחקן ובמאי קולנוע רוסי, בנו של ניקיטה מיכאלקוב. הוא היה נשיא פסטיבל סרטי הביכורים הלאומי של דוויז'ניה, המתקיים מדי שנה באומסק מאז 2013. בשנת 2016, סרט הבכורה שלו הוצג מחוץ לתחרות בפסטיבל. מיכאלקוב שיחק ביותר מ-25 סרטים עלילתיים. הוא למד במכללה האמריקאית באיטליה בשנים 1992–1993. בשנת 1993, למד במכון הלאומי לקולנוע. במחצית השנייה של שנות התשעים הוא היה עוזר במאי לסרטו של ניקיטה מיכאלקוב "הספר מסיביריה" (הצילומים נמשכו שלוש שנים, הסרט יצא לאקרנים בשנת 1998). בשיתוף פעולה עם איליה חרז'אנוב, הוא השלים בשנת 1999 סרט קצר בשם "סטופ", שזכה בכמה פרסים, כולל בפסטיבל הסטודנטים וסרט הבכורה של סנט אן במוסקבה ובפסטיבל הקולנוע הבינלאומי מולוד בקייב. בתחילת שנות האלפיים הקים מיכאלקוב את חברת הסרטים קינודום (Kinodom), המפיקה מוזיקה, פרסומות וסרטים תיעודיים. בשנים 2014–2015 הנחה את תוכנית הטלוויזיה של רשת OTR "תנועת הקולנוע", אודות הקולנוע הרוסי. בשנת 2016, בעת ציון 70 שנה לאביו ניקיטה מיכאלקוב, יצר סרט תיעודי "האם קשה להיות מיכאלקוב?". בשנת 2016 הושלם סרטו העלילתי הראשון - המלודרמה הקומית "הימור על אהבה". דודו של ארטיום מיכלקוב הוא אנדריי קונצ'לובסקי ובן דודו יגור קונצ'לובסקי הם יוצרי קולנוע, סבא וסבתא סרגיי מיכאלקוב ונטליה קונצ'לובסקאיה היו סופרי ילדים, הסב פיוטר קונצ'לובסקי והסבא וסילי סוריקוב היו ציירים. מדיה וקבצים בנושא ארטיום מיכאלקוב בוויקישיתוף ארטיום מיכאלקוב, במסד הנתונים הקולנועיים IMDb (באנגלית) ארטיום מיכאלקוב, במסד הנתונים הקולנועיים KinoPoisk (ברוסית) אתר חברת הסרטים Kinodom
אוניברסיטת סווינבורן לטכנולוגיה

אוניברסיטת סווינבורן לטכנולוגיה (באנגלית: Swinburne University of Technology) היא אוניברסיטה ציבורית הממוקמת במלבורן שבאוסטרליה. האוניברסיטה נוסדה בשנת 1908 כמכללה, והפכה לאוניברסיטה בשנת 1992. בנוסף על הקמפוס המרכזי במלבורן, ישנו קמפוס נוסף בסראוואק שבמלזיה. האוניברסיטה נחשבת לאחת הטובות באוסטרליה בכל הקשור ללימודי עיצוב ואמנות. אוניברסיטת סווינבורן לטכנולוגיה משתפת פעולה עם מספר ארגונים ומוסדות, ובהם אסטרונומי אוסטרליה, הארגון העולמי לקניין רוחני, האיגוד הישראלי לביקורת ואבטחת מערכות מידע, אגודת מהנדסי חשמל ואלקטרוניקה, אוניברסיטת נורת'איסטרן, אוניברסיטת נורת'איסטרן, אוניברסיטת קורנל ואוניברסיטת סטנפורד. האוניברסיטה הוקמה בשנת 1908 על מנת להנגיש את ההשכלה למערב מלבורן ולפרברים השוכנים באזור זה. בשנת 1913 שינה המוסד את שמו ממכללת הות'ורן למכללה הטכנית סווינבורן. בשנת 1992 המכללה קיבלה מעמד אוניברסיטאי. בשנת 2015 החלו להתקיים לימודי משפטים באוניברסיטה. דירוג שאנגחאי: מקום 201–300 (2022) Times Higher Education: מקום 201–250 (2024) דירוג QS לאוניברסיטאות: מקום 285= (2024) מדיה וקבצים בנושא אוניברסיטת סווינבורן לטכנולוגיה בוויקישיתוף אתר האינטרנט הרשמי של אוניברסיטת סווינבורן לטכנולוגיה אוניברסיטת סווינבורן לטכנולוגיה, ברשת החברתית פייסבוק אוניברסיטת סווינבורן לטכנולוגיה, ברשת החברתית אקס (טוויטר) אוניברסיטת סווינבורן לטכנולוגיה, ברשת החברתית אינסטגרם אוניברסיטת סווינבורן לטכנולוגיה, ברשת החברתית LinkedIn